jkorsvik/nowiki_second_scrape_merged huggingface dataset:
Joseph Lapira

Joseph «Joe» Lapira (født 13. august 1986 i Rochester i USA) er en irsk-amerikansk fotballspiller som for øyeblikket spiller i angrep for Nybergsund.
Lapira kom til Nybergsund etter å ha spilt for flere amerikanske amatørklubber. Han har også vært på prøvespill i Skottland både hos Rangers FC og Aberdeen FC, men uten å få kontrakt. Lapira har gjennom sin irskfødte mor fått én landskamp for Irland, som var mot Ecuador i mai 2007.


== Eksterne lenker ==
(en) Joseph Lapira – Transfermarkt 
(en) Joseph Lapira – national-football-teams.com 
(en) Joseph Lapira – Soccerway 
(en) Joseph Lapira – EU-Football.info 
NIFS.no – Lapiras spillerprofil hos Norsk & Internasjonal Fotballstatistikk
Lucas Glover

Lucas Hendley Glover (født 12. november 1979 i Greenville, Sør-Carolina) er en amerikansk profesjonell golfspiller.
Glover ble profesjonell i 2001.  Etter spill på Nationwide Tour i 2002 og 2003, ble han kvalifisert for PGA-touren i 2004.  I debutsesongen klarte han cuten 17 ganger og fikk to topp-ti-plasseringer.  Likevel klarte han ikke å beholde kortet, men måtte til PGAs kvalifiseringsskole for 2005, der han klarte å få igjen kortet med et nødskrik.
2005 ga ham hans første seier på touren, i Funai Classic at the Walt Disney World Resort.  Han endte sesongen på 30.-plass på pengelisten.  I 2006 ble det ingen seire, men ni topp-ti-plasseringer, og en 21.-plass på pengelisten.
Først i 2009 kom den neste seieren, major-turneringen US Open.


== Meritter ==


=== Seire på PGA-touren ===
2011 Wells Fargo Championship
2009 US Open
2005 Funai Classic at the Walt Disney World Resort


=== Seire på Nationwide Tour ===
2003 Gila River Classic at Wild Horse Pass Resort


=== Presidents Cup ===
2007


== Eksterne lenker ==
(en) Lucas Glover – PGA-touren 
(en) Lucas Glover – Verdensrankingen
Hutchison Whampoa

Hutchison Whampoa Limited (HWL) (tradisjonelt kinesisk: 和記黃埔有限公司, SEHK: 0013) fra Hongkong er et av verdens største kommersielle virksomheter og et av de største selskapene som er notert på Hongkongbørsen.
HWL eier og driver en lang rekke virksomheter som blant annet inkluderer noen av verdens største telekommunikasjonsselskaper. Virksomheten inkluderer også videresalg, utvikling og infrastruktur. HWL driver blant annet havnene ved Panamakanalen.
Selskapet eies av Cheung Kong Group.


== Eksterne lenker ==
(zh-Hant) Offisielt nettsted 
(en) Hutchison Whampoa – kategori av bilder, video eller lyd på Commons
Borgar Velta

Borgar Velta (født 4. oktober 1979) er en norsk fotballtrener og tidligere fotballspiller som er assistenttrener for den norske klubben Notodden Fotballklubb.Velta regnes som en offensiv midtbanespiller og har vært i Notodden siden stiftelsen i 1999, og regnes som en lokal helt blant Notoddens innbyggere. Han er kjent for sine gode løp på bakre stolpe, som ofte resulterer i mål. 


== Referanser ==


== Eksterne lenker ==
(en) Borgar Velta – Transfermarkt 
Veltas spillerprofil hos Notodden Fotballklubbs nettsider
NIFS.no – Veltas spillerprofil hos Norsk & Internasjonal Fotballstatistikk
Vegårvassdraget

Vegårvassdraget er et vassdrag som ligger i Agder og Vestfold og Telemark. Nedbørfeltet har et areal på 407 km² og det største vannet er Vegår med 17,3 km², 189 meter over havet. Vassdraget renner ut i Sandnesfjorden ved Tvedestrand.
Vassdraget ble i 1986 vernet mot kraftutbygging i Verneplan III for vassdrag.Vegårvassdraget har et mangfold av kulturminner, hvorav mange er godt bevarte. Flere av kulturminnene har direkte tilknytning til vannet, som møller, sager, fløtningsanlegg, bygdeborger og gravminner. Utvalget av bygningsmiljøer stammer fra flere sosiale lag gjennom en periode på 200 år. Næs Jernverk er et av disse, og museet der har mer informasjon om kulturminnene knyttet til jernverket.


== Fotnoter ==


== Referanser ==


== Eksterne lenker ==
Vegårshei kommune - Flerbruksplan for Vegårvassdraget, 1999
NIVA – Driftskontroll av kalkdoseringsanlegg i Storelva, Vegårvassdraget. Statusrapport for 2007 (PDF-fil)
Gunder Bengtsson

Gunder Arne B. Bengtsson (født 2. februar 1946 i Torsby i Sverige, død 2. august 2019) var en svensk fotballtrener. Han trente blant annet Vålerenga Fotball til to seriegull og vant UEFA-cupen med IFK Göteborg.


== Karriere ==
Bengtsson startet sin karriere som assistent under Sven-Göran Eriksson i IFK Göteborg. I 1982, etter at Eriksson vant UEFA-cupen 1981–82 og forlot klubben til fordel for Benfica, ble Bengtsson hovedtrener i noen få måneder.
Etter dette ble han trener for Vålerenga Fotball, som han ledet til to strake seriegull i 1983 og 1984. Han tok også klubben til cupfinalen i 1983, hvor den tapte mot Moss Fotballklubb. I 1983 tapte klubben kun én kamp før seriegullet var sikret i fjerde siste serierunde.
Etter å ha sluttet i Vålerenga ble han sjef for den portugisiske klubben CD Nacional. Her ble han sparket etter noen få måneder. I perioden 1985–1987 var han igjen trener for IFK Göteborg. I sin siste sesong her vant han UEFA-cupen som andre og inntil da siste svenske etter Sven-Göran Eriksson.
Etter dette overtok han den greske klubben Panathinaikos FC, hvor han var hovedtrener i sesongen 1988–1989.
I desember 1989 ble han ansatt som hovedtrener i nederlandske Feyenoord, ved siden av juniortreneren Pim Verbeek. I hans første sesong i Nederland ble laget nummer 11. Andre sesong i klubben fortsatte med svake resultater. I mars ble han, sammen med Verbeek, sparket, og ble erstattet av Wim Jansen.
I perioden 1992–1996 var han trener i Sverige igjen, denne gangen for Örgryte IS.
Bengtssons neste klubber var greske PAOK Saloniki i 1996 og kypriotiske Apollon Limassol i 1997.


=== Molde ===
I 2001 flyttet han til Norge igjen for å trene Molde Fotballklubb. I sin første sesong misset laget i siste serierunde og ble nummer fem. Dermed rotet laget bort en sikker UEFA-cupplassering. Året etter fulgte laget Rosenborg til døren i serien, men endte til slutt på andreplass seks poeng bak Rosenborg. Molde hadde dårlig uttelling i cupen under Bengtsson. I 2001 hadde laget tapt mot Bryne Fotballklubb i tredje runde, og i 2002 tapte de mot 2.-divisjonslaget Hødd i en tidlig runde.
Foran 2003-sesongen ønsket han to nye forsvarspillere for å komplementere stallen for å kunne fortsette jakten på Rosenborg. Men økonomien var ikke god nok i Molde, som fikk en elendig åpning på sesongen. På de seks første kampene hadde laget kun en 4–0-seier over Lillestrøm Sportsklubb, to uavgjorte, og tre tap, blant annet mot bunnlag som Bryne og Bodø/Glimt. Etter tapet mot Bryne fikk Bengtsson sparken og ble erstattet av Odd Berg.
Bengtsson hadde brakt med seg flere svenske spillere og trenere til klubben. Den tidligere SK Brann-treneren Karl Gunnar Björklund var assistenttrener. Svenske spillere som Eddie Gustafsson og Tobias Carlsson var sentrale. Også flere islandske spillere kom inn i klubben.


== Referanser ==


== Eksterne lenker ==
(en) Gunder Bengtsson – Transfermarkt 
(en) Gunder Bengtsson – WorldFootball.net 
(en) Gunder Bengtsson – FootballDatabase.eu
Antônio Rodrigo Nogueira

Antônio Rodrigo Nogueira (født 2. juni 1976) er en brasiliansk MMA utøver. Han har tilbringt størstedelen av karrieren sin i de japanske organisasjonene Fighting Network Rings og Pride Fighting Championship (hvor han var deres Heavyweight Champion i over 16 måneder). Etter at Pride ble kjøpt opp i 2007 ble han tilbudt kontrakt med amerikanske Ultimate Fighting Championship, og i sin andre kamp for organisasjonen vant han deres Interim Heavyweight Championship. Han har seiere mot store navn som Tim Sylvia, Dan Henderson, Sergei Kharitonov, Mark Coleman, Valentijn Overeem, Ricco Rodriguez, Mirko Filipović, Jeremy Horn, Josh Barnett, Heath Herring, Fabricio Werdum, Semmy Schilt, Bob Sapp, og Randy Couture.


== MMA meritter ==


== Eksterne lenker ==
Offisielt nettsted 
(en) Antônio Rodrigo Nogueira – kategori av bilder, video eller lyd på Commons 
(en) Antônio Rodrigo Nogueira på Internet Movie Database 
(en) Antônio Rodrigo Nogueira hos The Movie Database 
(en) Antônio Rodrigo Nogueira – Sherdog 
Antônio Rodrigo Nogueira på Twitter 
Antônio Rodrigo Nogueira på Reddit
Let Go

Let Go kan vise til:

Let Go (Avril Lavigne-album) – Avril Lavignes debutalbum fra 2002
Let Go (Randi Tytingvåg-album) – Album utgitt i 2006 av Randi Tytingvåg
Let Go (film) – film fra 2011


== Se også ==
«Let It Go» (sang) – Norsk tittel «La den gå», sang fra Disney-filmen Frost
Tretjern

Tretjern (eller Tretjenn) er et vann ved Busåsen, nordøst for tettstedet Lierfoss i Aurskog-Høland kommune i Viken.


== Kilder ==
Kommunens kartgrunnlag
Engavågen

Engavågen ligger i Meløy kommune ca. 20 mil sør for Bodø og 25 km fra Svartisen. Det bor ca. 800 innbyggere i Engavågen og den tilhører Søndre del av Meløy. 


== Referanser ==
Thomas Rohregger

Thomas Rohregger (født 23. desember 1982 i Innsbruck) er en østerriksk syklist.


== Meritter ==


== Referanser ==


== Eksterne lenker ==
(en) Thomas Rohregger – Olympics.com 
(en) Thomas Rohregger – Olympic.org 
(en) Thomas Rohregger – Olympedia 
(en) Thomas Rohregger – Sports-Reference (OL-resultater – arkivert) 
(en) Thomas Rohregger – ProCyclingStats 
(en) Thomas Rohregger – Cycling Archives 
(en) Thomas Rohregger – Cycling Quotient 
(en) Thomas Rohregger – CycleBase 
(en) Thomas Rohregger – TheSports.org 
Offisielt nettsted 
(en) Thomas Rohregger – kategori av bilder, video eller lyd på Commons
Vintersorg

Vintersorg er et folk / viking / progressiv / black metal band fra Skellefteå i Västerbottens län, Sverige. Bandet ble stiftet i 1994 av Andreas Hedlund og med noen få andre musikere – opprinnelig under navnet Vargatron (norsk: «Ulvetrone») – med hensikt å basere seg på et musikalsk fundament i black metal, men med hovedsakelig ren sang og mer sporadisk bruk av dyster vokal. Bandet ble oppløst sommeren 1996 og ble senere gjenoppstått under navnet Vintersorg som et enmannsband bestående av «Vintersorg» (Andreas Hedlund), med EP-platen Hedniskhjärtad som ble først utgitt i juli 1998, følgenede kom debutalbumet Till Fjälls i desember 1998. Navnet Vintersorg ble hentet fra bokserien Sagaen om Isfolket av norsk-svenske Margit Sandemo, der karakteren «Vintersorg» er sønn av en stor hedensk leder.Vintersorg var et soloprosjekt av Andreas Hedlund frem til utgivelsen av studioalbumet Cosmic Genesis i november 2000. Etter at Mattias Marklund begynte i bandet som fullt bandmedlem, ble Vintersorg en duo (referert som «The Vintersorgs»). Andreas Hedlund er også medlem i det norske black metal-bandet Borknagar fra Bergen, og begge medlemmene var tidligere med i det svenske folk metal-bandet Otyg fra Skellefteå.Under innspillingene til Vintersorgs EP-plate Hedniskhjärtad og de to studioalbumene Till Fjälls og Ödemarkens son, var «Vargher» (Marcus E. Norman) – fra bandene Havayoth, Naglfar og Ancient Wisdom – ansvarlig for programmeringen av trommene. Ifølge et intervju pleide «Vintersorg» (Andreas Hedlund) å synge trommelinjene for ham, og «Vargher» transkriberte dem. I studioalbumet Cosmic Genesis programmerte «Vintersorg» trommene selv.Bandet har gjennom årene utviklet fra å gjøre folk metal til et mer post-black metal-sound (såkalt «blackgaze»), og har også blitt mer progressiv. Bandets åttende studioalbum, Orkan, ble utgitt i juli 2012, deretter Naturbål i juni 2014, og senest Till Fjälls del II i juni 2017.


== Bandmedlemmer ==


=== Nåværende medlemmer ===
«Vintersorg» (Andreas Hedlund) – vokal, gitar, bassgitar, keyboard og programmering (1994—)
Mattias Marklund – gitar og bakgrunnsvokal (1999—)
Simon Lundström – bassgitar og bakgrunnsvokal (2015—)


=== Turne medlemmer ===
Benny Hägglund – trommer (2000—2004)
«Vidvandre» (Christer Pedersen) – keyboard (2000)
Andreas Stenlund – gitar (2001—2002)
Nils Johansson – keyboard (2001—2003)
«Tyr» (Jan Erik Tiwaz) – bassgitar og bakgrunnsvokal (2003—2004)
Markus Sundquist – keyboard (2003—2004)
Johan Lindgren – bassgitar (2004)


=== Studiomusikere ===
Steve DiGiorgio – bassgitar
Asgeir Mickelson – trommer
Lars Nedland – hammondorgel og vokal
Benny Hägglund – trommer
Johan Lindgren – bassgitar


== Diskografi ==


=== Studioalbum ===


=== EP ===


=== Singler ===


== Referanser ==


== Eksterne lenker ==
Offisielt nettsted 
(en) Vintersorg på Discogs 
(en) Vintersorg på MusicBrainz 
(en) Vintersorg på Encyclopaedia Metallum 
(en) Vintersorg på Last.fm 
(en) Vintersorg på AllMusic
Solsetra misjonssenter

Solsetra misjonssenter er et leirsted ved Hagatjern i Nedre Eiker i Buskerud. 
Stedet eies av Det Norske Misjonsselskap (NMS) som er en organisasjon innenfor Den norske kirke.  Stedet ble kjøpt i 1958 for kr 35 000 og tatt i bruk året etter. Tidligere var det et småbruk med 30 mål innmark og 30 mål skog. Stedet het Ryghsetra, men fikk ved overtakelsen navnet Solsetra. En omfattende renovering og utbygging av stedet skjedde i etterkant av overtakelsen, og stedet har i dag 40 vinterisolerte overnattingsplasser. Låven er gjort om til møtesal og nytt kjøkken er bygd. Hyttene på stedet har fått navn etter misjonsselskapets misjonsfelter: Mali, Madagaskar og Kamerun. Foruten til leirvirksomhet brukes stedet også til kurser og til utleie. 
Solsetra drives av et styre som hører inn under leirstedene til Det Norske Misjonsselskap. Stedet har leirstyrer i deltidsstilling.
NM i landeveissykling 2009

Norgesmesterskapet i landeveissykling 2009 ble arrangert fra 20. til 27. juni 2009 på Jæren.


== Menn ==


=== Fellesstart ===


==== Senior ====
Sandnes, 187 km

28-06-2009


==== U23 ====
Randaberg, 142,8 km

20-06-2009


=== Tempo ===

Nærbø-Helgå-Nærbø, 49,2 km
25-06-2009


=== Gateritt ===
Forus, 70 min + 3 runder
21-06-2009


=== Lagtempo ===
Nærbø-Bryne-Varhaug-Nærbø, 65 km
22-06-2009


== Kvinner ==


=== Fellesstart ===
Sandnes, 93,5 km

27-06-2009


=== Tempo ===
Nærbø-Harr-Nærbø, 31,2 km
24-06-2009


=== Gateritt ===

Forus, 40 min + 3 runder
21-06-2009


=== Lagtempo ===
Nærbø-Helgå-Nærbø, 31,2 km
22-06-2009


== Eksterne lenker ==
Offisielt nettsted 
(en) NM i sykling 2009 – kategori av bilder, video eller lyd på Commons
Færøysk fotball

Fotball regnes som Færøyenes nasjonalsport ved siden av roing. Færøysk fotball har røtter tilbake til 1800-tallet, men Færøyenes fotballforbund (Fótbóltssamband Føroya) ble ikke stiftet før i 1979, og Færøyene ble medlem av FIFA i 1988. Landet har aldri deltatt i noe VM-sluttspill. Det finnes kun to baner med gress på øyene, og begge disse brukes ved landslagskamper. Tórsvøllur ligger i Tórshavn, ferdigstilt i 1999, og brukes til de største kampene. Svangaskarð ligger på Toftir, og blir omtalt som en av verdens mest naturskjønne stadioner.


== Historie ==
I april 1892 stiftet man øyenes første fotballklubb, Tværå Boldklub (TB) i Tvøroyri. Det gikk flere år uten at noen nye klubber ble stiftet, så TB spilte for det meste mot britiske trålerbesetninger, samt provisoriske lag fra nabobygda Trongisvágur. Den første etablerte motstanderen til TB ble Havnar Bóltfelag (HB) fra Tórshavn, som så dagens lys i oktober 1904. I Klaksvík hadde man stiftet Klagsvigs Idrætsforening (KÍ) i august samme år, men man fikk ikke gang fast spill før i 1911.
I 1942 begynte man å arrangere et nasjonalt, færøysk mesterskap i herrefotball. Det var kun én divisjon, Meistaradeildin. Dette mesterskapet har i alle år siden, med unntak av 1944, stadfestet hvilket lag som er det beste på Færøyene. Mesterskapets struktur har blitt endret flere ganger, av størst betydning i 1976, da man innførte to divisjoner. I 1979 ble Fótbóltssamband Føroya stiftet, og forbundet tok over det ansvaret som Ítróttasamband Føroya tidligere hadde for fotballen. I 1988 ble 1. divisjon utvidet til 10 lag. Med årene fikk man også en 3. divisjon. I 2005 byttet 1. divisjon navn til Formuladeildin, mens 2. og 3. divisjon ble omdøpt til henholdsvis 1. og 2. divisjon, etter samme mønster som Tippeligaen og de øvrige divisjonene i Norge. Fra 2009 heter tidligere Formuladeildin Vodafonedeildin.
Fra 1955 har man også den nasjonale cupen Løgmanssteypið, som regnes som den nest viktigste cupen etter Vodafonedeildin.


=== Færøyske mestre siden 1977 ===
Vinnere av Meistaradeildin, senere Formuladeildin og Vodafonedeildin, etter at flere divisjoner ble innført.


== Fotballag ==


== Se også ==
Færøyenes fotballforbund
Færøyenes herrelandslag i fotball
Færøyenes kvinnelandslag i fotball
Storddøra

Storddøra er en skulptur i Stord kommune laget av kunstneren Sissel Tolaas. Skulpturen står på moloen ved innløpet til tettstedet Leirvik og består av 20 kuber i glass og rustfritt stål med tilsvarende antall propeller som roterer i vinden.
Storddøra ble formelt åpnet i juni 2006 og kostet 5,5 millioner kroner.


== Referanser ==
Kunnskapsforlagets Idrettsleksikon

Kunnskapsforlagets Idrettsleksikon er et leksikon om norsk og internasjonal idrett. Boken, som er på 455 sider og har omkring ere. Boken ble utgitt på Kunnskapsforlaget i 1990.
Bokens tekstredaksjon består av Ivar Bieltvedt, Rolf Bryhn, Kirsten Halvorsen, Jan Fr. Kirkebøe, Laura Miøen, Anen Grete Nilsen, Øyvind Risegg og Knut Are Tvedt. Boken inneholder også artikler fra andre verker av Kunnskapsforlaget.
Bokens andre halvdel fra side 333 til 455 inneholder en ren statistikkdel som tar for seg nasjonale og internasjonale mesterskap innen en rekke idretter


== Kilder ==
Rolf Bryhn og Knut Are Tvedt (1990). Kunnskapsforlagets idrettsleksikon. Oslo: Kunnskapsforlaget. s. 455 sider. ISBN 8257304085.
Roosevelt Lake

Roosevelt Lake (også kjent som Theodore Roosevelt Lake eller Lake Roosevelt) er en innsjø i Gila County i delstaten Arizona i USA. Innsjøen er lokalisert ca. 130 km nordøst for Phoenix i Salt River-dalen, og er den største innsjøen (eller vannreservoaret) som i all sin størrelse finnes i Arizona (Lake Mead og Lake Powell er større innsjøer, men de er delvis lokalisert i nabodelstatene Nevada og Utah). 
Innsjøen ble dannet under konstruksjonen av demningen på Salt River i 1911 og er det eldste av de seks vannreservoarene i Arizona som ble konstruert gjennom Salt River Project (SRP). Innsjøen kommer også først når det gjelder vannlagringskapasitet blant de seks vannreservoarene. Den kan lagre opp imot 203 900 km³ vann. Roosevelt Lake ble navngitt etter den 26. amerikanske presidenten Theodore Roosevelt, som også ga den tilhørende dammen (Rooseveltdammen) navnet i mars 1911. 
Roosevelt Lake er en populær turistattraksjon inne i Tonto National Forest (TNF), og fasilitetene rundt innsjøen er styrt av ledelsen TNF-ledelsen. 


== Geografi ==
Roosevelt Lake ligger i sentrale deler av Arizona. Nesten hele innsjøen ligger innenfor Gila County, men en liten del ligger i Maricopa County. Den er lokalisert 6 km overfor Apache Lake (et SRP-reservoar på Salt River). Omkring 16 km av den opprinnelige elven inngår i innsjøen, og i den motsatte retning har man en av dens største sideelver, Tonto Creek. 13,5 km av denne elven inngår i innsjøen. Innsjøen dekker mye av de sydlige delene av Tonto Basin, et lavtliggende område mellom Sierra Ancha-fjellene, Mazatzalfjellene (ikludert Four Peaks) og Superstitionfjellene. State Route 188 går langs store deler av kysten av innsjøen. Tonto National Monument er lokalisert 6 km fra Rooseveltdammen, deler av monumentet gir god utsikt over vannreservoaret. 


== Reakreasjon og fauna ==

Fisking er en vanlig rekreasjonell aktivitet på innsjøen. Innsjøen er hjem til en del fiskeslag, som blant annet Pomoxis, karpe, solabborer, Pylodictis olivaris, Ictalurus punctatus, Micropterus dolomieui  og lakseabbor Micropterus salmoides. Det er satt opp fiskekvoter for de to sistnevnte artene. 
Inntil nå har innsjøen og området rundt også vært hjemsted for en stor populasjon av den utrydningstruede fuglen Empidonax traillii. 
Det er også bygd en bro over Roosevelt Lake, der State Route 188 krysser innsjøen nordøst for Rooseveltdammen.


== Eksterne lenker ==
I bil gjennom Arizona (dansk)
Eid kirke

Eid kirke finnes flere steder i Norge.

Eid kirke (Kvinnherad) på Eide i Kvinnherad, Hordaland.
Eid kirke (Nordfjordeid) i Eid kommune, Sogn og Fjordane.
Eid kirke (Rauma) i Eidsbygda, Rauma kommune, Møre og Romsdal.
Adelskalender (sport)

Se også Adelskalender (andre betydninger)Adelskalender innen sport er rekordlister eller lister over personer som har begått prestasjoner over et visst nivå. En adelskalender kan være rettet mot klubbnivå, kretsnivå eller innen en særidretts forbund. 
Innen hurtigløp på skøyter refererer uttrykket adelskaldender til en rangering av løperne etter personlige rekorder på allrounddistansene, se adelskalenderen (skøyter)
Landspokalturneringen

DBUs Landspokalturnering for herrer, kjent som pokalturneringen, er en årlig fotballturnering arrangert av DBU. Turneringen avvikles etter cup-prinsippet og vinneren av turneringen er danske pokalmestre. Turneringen har vært avholdt hvert år siden 1955, og finalen spilles alltid på Kristi Himmelfartsdag. Finalen i 2006 var en unntakelse, da den ble spilt dagen før.
Turneringen har hatt flere navnesponsorer og er i øyeblikket sponset av Ekstra Bladet, og bærer navnet Ekstra Bladet Cup inntil 2011. Opp gjennom tiden har turneringen hatt flere forskjellige navn, Giro Cup fra 1990–96, Compaq Cup 1997–99 og DONG 2000–04.
AGF er klubben med flest titler, totalt ni pokaler mellom 1955 og 1996.


== Finaleresultater ==


== Antall titler og finaledeltakelser ==

Pr. 2009 har finalene hatt deltagelse av 31 forskjellige klubber, og hvorav 21 forskjellige lag har vunnet pokaltittelen. Rekorden for flest seire og flest finaledeltagelser har AGF med 9 seire på 11 finaler. Åtte av klubbene har aldri tapt en finale, men syv av klubbene har kun spilt én finale. Eneste unntak er Randers Freja, som har vunnet finalen tre ganger på tre forsøk.


== Se også ==
Superligaen
Danmarksmesterskapet


== Fotnoter ==


== Eksterne lenker ==
DBU
Samlag (andre betydninger)

Samlag betyr egentlig forening eller sammenslutning.
Ordet kan ellers henvise til :

Forretningsform for alkoholomsetning før Vinmonopolets tid (Samlag eller Samlaget)
Det Norske Samlaget, et bokforlag
Skyttersamlag, regionale avdelinger av Det frivillige Skyttervesen
Svensk uttrykk for kjønnslig omgang
San Carlos Lake

San Carlos Lake er en kunstig innsjø i San Carlos-reservatet i Gila County og Graham County i delstaten Arizona, USA. Den er en av åtte innsjøer som er omringet av ørken og demmet opp av demninger i fjellene omkring Phoenix. Innsjøen ligger på foten av de steinete og kaktusbevoksede fjellene Gila Mountains, Mescal Mountains og Santa Teresa Mountains. 
San Carlos Lake ble dannet av Coolidge-demningen, som ble bygget ferdig i 1928 og innviet i 1930. Demningen og reservoaret er plassert på Gila River – den største elven i Sør-Arizona, og som springer ut i fjellene Mogollon Mountains i det vestlige/sentrale New Mexico.


== Eksterne lenker ==
American Southwest – San Carlos Lake.
Federation Tower

Federation Tower er en skyskraper som er under oppførelse i Moskva, Russland. Den er designet til å bli den høyeste bygningen i Europa. Federation Tower komplekset består av tre tårn. 

Tårn A, designet til å bli 93 etasjer/360 m. høyt.
Tårn B, designet til å bli 62 etasjer/243 m. høyt.
Tårn C, designet til å bli 506 meter høyt til toppen av spiret.


== Tidsplan ==
Byggingen av tårnene begynte i 2003, men stoppet etterhvert opp i en lengre periode. Arbeidet med komplekset startet opp igjen i august 2011  og forventes nå ferdiggjort i 2015.


== Bilder fra byggeplassen ==

		
		


== Eksterne lenker ==
Offisielt nettsted 
(en) Federation Tower – kategori av bilder, video eller lyd på Commons 
(en) Federation Tower – galleri av bilder, video eller lyd på Commons 
Skyscraper Page database entry
Emporis database entry Arkivert 11. mars 2007 hos Wayback Machine.
Hovedskyskraper diskusjonstema (russisk)
Skyskraperby diskusjonstema (engelsk)
Skyskraperby diskusjonstema (engelsk)
Artikkel om skyskraperen i WorldArchitectureNews.com
Monkey Bay

Monkey Bay er en by i den sørlige delen av Malawi, med et innbyggertall (pr. 2008) på ca. 14 500. Byen ligger på bredden av Malawisjøen og er et av landets mest besøkte turistsentrumer.